Kúpna zmluva 
uzatvorená podľa § 588 a nasl. Občianskeho zákonníka
(ďalej len „zmluva“)

[bookmark: _Hlk63842234]
Zmluvné strany:

Na strane predávajúceho:	

Univerzita Komenského v Bratislave (ďalej aj „UK“)
	Sídlo: 			Šafárikovo nám. č. 6, P.O.BOX 440, 
				814 99 Bratislava
Štatutárny orgán:			prof. JUDr. Marek Števček, DrSc., rektor	
IČO: 			00 397 865
DIČ: 			202 084 5332			
IČ DPH:			SK 202 084 5332		
Bankové spojenie: 			Štátna pokladnica	
Číslo účtu vo forme IBAN:	                              SK56 8180 0000 0070 0009 0597	
	

ako predávajúci

[bookmark: _Hlk499813763]Na strane kupujúceho:	(doplní navrhovateľ)
Fyzická osoba: meno, priezvisko, rodné priezvisko, adresa trvalého bydliska, dátum narodenia, rodné číslo, číslo účtu/IBAN, telefonický kontakt, emailová adresa; 

Právnická osoba: názov, sídlo, IČO, IČ DPH, štatutárny orgán, údaj o registrácii v Obchodnom registri alebo v inom príslušnom registri, číslo účtu/IBAN, telefonický kontakt, emailová adresa

ako kupujúci




uzatvárajú túto zmluvu na základe výsledku obchodnej verejnej súťaže  na podávanie návrhov na uzatvorenie kúpnej zmluvy, vyhlásenej podľa ustanovenia § 281 a nasl. zákona č. 513/1991 Zb. Obchodného zákonníka v znení neskorších predpisov, za účelom prevodu vlastníckeho práva k majetku vyhlasovateľa, o ktorej bolo dňa 29.07.2026 zverejnené oznámenie o vyhlásení obchodnej verejnej súťaže.



Čl. 1
Predmet zmluvy
1) Predávajúci je výlučným vlastníkom pozemku parc. č. 2146/11, parcela registra „C“ o výmere 44 m2, druh: zastavané plochy a nádvoria, nachádzajúcim sa v k. ú. Staré Mesto, obec Bratislava-Staré Mesto, okres Bratislava I, zapísaného na liste vlastníctva č. 45. 
2) Predmetom tejto zmluvy je prevod vlastníckeho práva k pozemku uvedenému v bode 1 tohto článku (ďalej len „predmet kúpy“) na kupujúceho.
3) Predávajúci sa zaväzuje predmet kúpy podľa tejto zmluvy odovzdať kupujúcemu a kupujúci sa zaväzuje predmet kúpy prevziať a zaplatiť predávajúcemu za predmet kúpy dohodnutú kúpnu cenu.
4) Predávajúci vyhlasuje, že je oprávnený s predmetom kúpy nakladať.
5) Predávajúci vyhlasuje že na predmete kúpy neviaznu ťarchy ani vecné bremená, a že právny stav nehnuteľnosti zodpovedá údajom zapísaným ku dňu predaja na liste vlastníctva č. 45.

Čl. 2
Kúpna cena
1) Zmluvné strany sa dohodli na kúpnej cene za predmet kúpy vo výške doplní navrhovateľ EUR (slovom: doplní navrhovateľ EUR). Kúpna cena bola vybraná ako najvyššia ponúknutá cena v obchodnej verejnej súťaži na predaj nehnuteľností uvedených v článku 1 bode 1) tejto zmluvy.
2) Do kúpnej ceny sa započítava finančná zábezpeka vo výške 4.306,37 EUR (slovom štyritisíctristošesť eur a tridsaťsedem eurocentov) (ďalej len „zábezpeka“), ktorú kupujúci uhradil na účet predávajúceho ešte pred uzatvorením tejto zmluvy v súlade s podmienkami Oznámenia o vyhlásení obchodnej verejnej súťaže. Zostávajúcu časť kúpnej ceny, ktorá zodpovedá rozdielu kúpnej ceny podľa bodu 1) tohto článku zmluvy a zloženej zábezpeky (ďalej len „zostávajúca časť kúpnej ceny“) uhradí kupujúci spôsobom podľa bodu 3) tejto zmluvy.
3) Zostávajúcu časť kúpnej ceny uhradí kupujúci na bankový účet predávajúceho číslo SK56 8180 0000 0070 0009 0597, variabilný symbol navrhovateľ doplní svoje rodné číslo vedený v Štátnej pokladnici tak, aby finančná čiastka zodpovedajúca zostávajúcej časti kúpnej ceny bola na účet predávajúceho pripísaná pred podpisom tejto zmluvy.


Čl. 3
Odovzdanie a prevzatie predmetu kúpy
1) Predávajúci predmet kúpy odovzdá kupujúcemu a kupujúci prevezme predmet kúpy od predávajúceho do 15 dní odo dňa doručenia rozhodnutia príslušného katastrálneho odboru o povolení vkladu vlastníckeho práva predávajúcemu v prospech kupujúceho podľa tejto zmluvy. 
2) Zmluvné strany sa dohodli, že o odovzdaní a prevzatí pozemku, ktorý je predmetom kúpy podľa tejto zmluvy, spíšu protokol v ktorom uvedú najmä:
a) miesto a čas vykonania prevzatia,
b) meno a priezvisko osôb vykonávajúcich prevzatie, ktorými môžu byť kupujúci a predávajúci alebo iné nimi splnomocnené osoby,
c) podpisy preberajúcich osôb.

Čl. 4
Osobitné ustanovenia
1) Kupujúci vyhlasuje, že sa oboznámil s faktickým a právnym stavom pozemku, ktorý je predmetom zmluvy, obhliadkou na mieste samom a  s listom vlastníctva č. 45, kde je predmet kúpy zapísaný, nekladie si žiadne ďalšie podmienky a zaplatí za predmet kúpy predávajúcemu kúpnu cenu podľa článku 2 tejto zmluvy. 
2) V prípade nezaplatenia kúpnej ceny uvedenej v článku 2 tejto zmluvy kupujúcim, v termíne uvedenom v článku 2 bode 3) tejto zmluvy, je predávajúci oprávnený od zmluvy odstúpiť a kúpna zmluva sa od začiatku zrušuje. Odstúpenie predávajúceho od tejto zmluvy musí mať písomnú formu, musí byť doručené kupujúcemu a musí v ňom byť uvedený dôvod odstúpenia. 
3) Zmluvné strany sa dohodli, že dňom rozhodnutia príslušného katastrálneho odboru o povolení vkladu vlastníckeho práva prechádza nebezpečenstvo náhodnej skazy a náhodného zhoršenia predmetu kúpy na kupujúceho.
4) Zmluvné strany sa dohodli, že správny poplatok za návrh na vklad vlastníckeho práva do katastra nehnuteľností znáša kupujúci.
5) Návrh na vklad vlastníckeho práva vrátane príloh, podávajú Okresnému úradu Bratislava, Katastrálnemu odboru kupujúci a predávajúci spoločne, a to do 15 dní odo dňa podpisu tejto zmluvy obidvomi zmluvnými stranami, avšak len v prípade, že kúpna cena bude v plnej výške pripísaná na účet predávajúceho uvedený v záhlaví tejto zmluvy. 
6) Kupujúci nadobudne vlastnícke právo k predmetu zmluvy dňom nadobudnutia právoplatnosti rozhodnutia Okresného úradu Bratislava, Katastrálneho odboru, o povolení vkladu vlastníckeho práva k predmetu zmluvy v prospech kupujúceho do katastra nehnuteľností.
7) V prípade, že Okresný úrad Bratislava, Katastrálny odbor, právoplatným rozhodnutím vklad vlastníckeho práva nepovolí alebo konanie o návrhu na vklad zastaví z dôvodov uvedených v § 31b zákona č. 162/1995 o katastri nehnuteľností a o zápise vlastníckych a iných práv k nehnuteľnostiam (katastrálny zákon), zmluvné strany si vrátia vzájomné plnenia do 10 dní od doručenia príslušného rozhodnutia o zastavení konania alebo rozhodnutia o zamietnutí vkladu predávajúcemu.
8) Ak Okresný úrad Bratislava, Katastrálny odbor, konanie o návrhu na vklad preruší z akéhokoľvek dôvodu, účastníci sa zaväzujú vykonať neodkladne všetky potrebné úkony k tomu, aby vady boli odstránené a vklad povolený.
9) Predávajúci je povinný pri nakladaní s predmetom kúpy postupovať v súlade s ustanoveniami zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. ( ďalej len „zákon o nakladaní s majetkom verejnoprávnych inštitúcií“).
10) Predávajúci v súlade s ustanoveniami zákona o nakladaní s majetkom verejnoprávnych inštitúcií rozhodol o nepotrebnosti predmetu kúpy, ktorý predáva kupujúcemu na základe obchodnej verejnej súťaže.
11) Predávajúci vyhlasuje, že prevod vlastníckeho práva k predmetu kúpy na kupujúceho za podmienok uvedených v tejto zmluve odsúhlasil v súlade s ustanovením § 12 ods. 2 zákona o nakladaní s majetkom verejnoprávnych inštitúcii príslušný orgán predávajúceho, t.j. Správna rada Univerzity Komenského v Bratislave na svojom zasadnutí zo dňa 26.03.2026znesením č. 16. Výpis uznesenia tvorí prílohu č. 1 tejto zmluvy.
12) Kupujúci vyhlasuje, že:
a) má potrebnú právnu spôsobilosť a oprávnenie na to, aby uzavrel túto zmluvu a splnil všetky záväzky, ktoré z nej pre neho vyplývajú;
b) nie je proti nemu vedený výkon rozhodnutia ani exekúcia, nie je v konkurze alebo v likvidácii,
c) nebol vydaný žiadny rozsudok, uznesenie alebo rozhodnutie žiadneho súdu alebo rozhodcovského orgánu alebo akéhokoľvek štátneho alebo správneho orgánu, ktoré by znemožňovali splnenie povinností kupujúceho podľa tejto zmluvy a neprebieha a ani nehrozí žiadne také konanie, ktoré, ak by bolo úspešné, znemožňovalo by splnenie povinností kupujúceho podľa tejto zmluvy.
13) Predávajúci má právo odstúpiť od zmluvy v prípade, ak sa ktorékoľvek z vyhlásení kupujúceho uvedené v článku 4 bode 12) zmluvy ukáže ako nepravdivé.  


Čl. 5
Záverečné ustanovenia
1) Táto zmluva podlieha povinnému zverejňovaniu podľa zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
2) Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky v zmysle § 47a Občianskeho zákonníka v znení neskorších predpisov..
3) Účinky vkladu do katastra nehnuteľností nastávajú dňom právoplatnosti rozhodnutia Okresného úradu Bratislava, Katastrálneho odboru o povolení vkladu vlastníckeho práva do katastra nehnuteľností v prospech kupujúceho. 
4) Zmluvné strany sa dohodli, že právne vzťahy, ktoré nie sú upravené touto zmluvou, sa riadia príslušným ustanoveniami Občianskeho zákonníka a ostatnými súvisiacimi všeobecne záväznými predpismi.
5) Režim zmluvy sa riadi právny poriadkom Slovenskej republiky. Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním zmluvných strán. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušného súdu podľa Civilného sporového poriadku. 
6) Zmena tejto zmluvy je možná len na základe písomnej dohody oboch zmluvných strán.
7) Zmluva je vyhotovená v 6 rovnopisoch, každý s platnosťou originálu. Predávajúci a kupujúci dostanú po 2 vyhotovenia a pre Okresný úrad Bratislava, Katastrálny odbor, sú určené 2 vyhotovenia. 
8) [bookmark: _Hlk63842310]Zmluvné strany vyhlasujú že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu porozumeli a na znak súhlasu vlastnoručne podpísali.
9) Neoddeliteľnou súčasťou tejto zmluvy tvorí príloha č. 1: Kópia uznesenia Správnej rady Univerzity Komenského v Bratislave, č. 16 zo dňa 26.3.2026.

	
V Bratislave dňa...........         	                                                V ........................  dňa ...................


Predávajúci: 				Kupujúci:



     prof. JUDr. Marek Števček, DrSc.	      	 (doplní navrhovateľ)
rektor Univerzity Komenského v Bratislave
2

